ઘરમાં બનતા ભજિયાં સાથે ચાનો કપ પણ ભરીને અપાતો હતો, પરંતુ ધીમેધીમે જવાનિયાંઓમાં એવું ચલણ શરૂ થયું કે, ચાની લિજ્જત તો ઘરની બહાર એટલે કે ચોરાચૌટાની હોટેલ બહાર વધુ આવે, કેમ કે વરસાદ પડતો હોય, માથે ટીપાં પડતાં હોય અને ચાના કપ કે રકાબીમાંની ચામાંથી વરાળ ઊડતી હોય એ ચાની ચુસ્કી લેવામાં એવો આનંદ આવે કે ચા પીવામાંયે અડધો કલાક નીકળી જાય…. હા…. એ જમાનામાં વરસાદથી બચવા કાળા રંગના કાપડની ૫૦ સળિયાવાળી છત્રી જરૂર હતી.